บ.ร่วมทุน FER-SAMART เซ็นซื้อขยะ 600ตัน/วันเตรียมป้อนโรงไฟฟ้า
บ.ร่วมทุน FER-SAMART เซ็นซื้อขยะ 600ตัน/วัน ในจังหวัดเชียงใหม่เป็นระยะเวลา 25 ปี ให้กับทางเชียงใหม่เวสท์ทู เพื่อเป็นเชื้อเพลิงผลิตกระแสไฟฟ้าของโรงไฟฟ้าขยะ โดยหลังจากนี้ ทางบริษัทจะดำเนินการในชั้นตอนการยื่นสัญญาซื้อขายไฟฟ้า(PPA) ต่อการไฟฟ้าส่วนภูมิภาค ในลำดับต่อไป 
24 ก.ย. 2558

บริษัท เฟอร์รั่ม จำกัด (มหาชน) หรือ FER ระบุว่า  นายประสิทธิ์ ศรีสุวรรณ ประธานเจ้าหน้าที่บริหาร FER ลงนามสัญญาซื้อขายขยะ ระหว่างบริษัท เชียงใหม่เวสท์ทูเพาเวอร์ จำกัด และ ห้างหุ้นส่วนจำกัด กลุ่มบ้านตาลพัฒนา ซึ่งเป็นโรงงานขยะที่ใหญ่ที่สุดในภาคเหนือ
โดยการลงนามในครั้งนี้ ทาง หจก.กลุ่มบ้านตาลฯ ได้ทำข้อตกลงที่จะขายขยะจำนวนมากกว่า 2 ล้านตัน และ 600ตัน/วัน ในจังหวัดเชียงใหม่เป็นระยะเวลา 25 ปี ให้กับทางเชียงใหม่เวสท์ทู เพื่อเป็นเชื้อเพลิงผลิตกระแสไฟฟ้าของโรงไฟฟ้าขยะ ที่จังหวัดเชียงใหม่  โดยหลังจากนี้ ทางบริษัทจะดำเนินการในชั้นตอนการยื่นสัญญาซื้อขายไฟฟ้า(PPA) ต่อการไฟฟ้าส่วนภูมิภาค ในลำดับต่อไป   
ทั้งนี้ บริษัท เชียงใหม่ เวสท์ทูเพาเวอร์ จำกัด เป็นบริษัทร่วมทุนระหว่าง FER และกลุ่ม บริษัท สามารถคอร์ปอเรชั่น จำกัด (มหาชน) หรือ SAMART ที่ตั้งขึ้นเพื่อขยายธุรกิจพลังงานทางเลือกของทั้งสองกลุ่ม
 
 